ЈАВНО ПРЕДУЗЕЋЕ „ЕЛЕКТРОПРИВРЕДА СРБИЈЕ“ БЕОГРАД

ЕЛЕКТРОПРИВРЕДА СРБИЈЕ ЈП БЕОГРАД-ОГРАНАК ТЕНТ

Улица: Богољуба Урошевића- Црног број 44.

Место:Обреновац

Број:5364-Е.03.02-233049/11-2017

07.06.2017.год.

На основу члана 54. и 63. Закона о јавним набавкама („Службeни глaсник РС", бр. 124/12, 14/15 и 68/15), Комисија за јавну набавку број 3000/1883/2016 (2129/2016), за набавку Пројектовање, израда и монтажа стабилног система усисавања и система отпрашивања силоса пепела – ТЕНТ Б, на захтев заинтересованог лица, даје

ДОДАТНЕ ИНФОРМАЦИЈЕ ИЛИ ПОЈАШЊЕЊА

У ВЕЗИ СА ПРИПРЕМАЊЕМ ПОНУДЕ

**Бр. 3**

Пет и више дана пре истека рока предвиђеног за подношење понуда, заинтересовано лице је у писаном облику од наручиоца тражило додатне информације односно појашњења а Наручилац у року од три дана од дана пријема захтева објављује на Порталу јавних набавки и интернет страници Наручиоца,следеће информације, односно појашњења:

**ПИТАЊЕ 1:**

Да ли флексибилна црева могу да буду дужа од 10m из разлога што краћа црева проузрокују повећан број прикључака што се одражава на повећање пада притисака у цевној мрежи и поузданост рада система? Такође, то утиче на повећање цене израде.

**ОДГОВОР 1:**

Код усисавања силоса, обавеза Пружаоца услуге је да на свакој коти силоса постави бар једно прикључно место на главном цевоводу. Дужина флексибилног црева мора бити таква да се њиме могу усисавати најудаљеније тачке те коте. Код усисавања косог моста, обавеза извођача је да постави прикључна места на сваких 20м главног цевовода и да за свако прикључно место испоручи по флексибилно црево тако да се њиме могу усисавати све тачке косог моста између два прикључна места.

У вези наведеног Наручилац ће извршити измене конкурсне документације.

**ПИТАЊЕ 2:**

Да ли део цевовода, који је планиран у унутрашњем делу објекта, може да буде од ПВЦ или сличних пластичних материјала?

**ОДГОВОР 2:**

Главни цевовод, на ком ће бити постављени прикључци, мора бити челични. Црева која ће бити развучена од сваког прикључног места могу бити од материјала по избору понуђача, с тим да на њих морају дати гаранцију од минимум 12 месесци.

**ПИТАЊЕ 3:**

На страни 7/66 КД под тачком 2. Систем за уклањање наталожене прашине – 1 ком., наведено је у четвртом пасусу: „Такође у оквиру обима испоруке и посла треба дефинисати начин ( у договору и уз одобрење Инвеститора ) и опрему за пражњење система.“

Да ли Инвеститор захтева да начин и опрема система буду такви да се врши континуално или дисконтинуално пражњење сабирних посуда?Да ли систем мора самостално да се празни или уз коришћење додатне опреме (приколице за одвоз усисаног материјала)? Ако је у питању додатна опрема да ли Инвеститор обезбеђује такву врсту опреме?

**ОДГОВОР 3:**

Потребно је омогућити и континуално и дисконтинуално пражњење посуда. Континуалним пражњењем омогућити пражњење сабирних посуда у систем за транспорт пепела и тај вид пражњења мора функционисати самостално. Имајући у виду да ће се приликом усисавања усисати и метални делови, крупнији комади дрвета, шамота и слично, неопходно је предвидети неки начин сепарације, односно издвајања тих делова пре убацивања у систем за транспорт пепела. На сабирној посуди предвидети и могућност пражњења у тракторске приколице. Приколице нису обавеза понуђача.

**ПИТАЊЕ 4:** Уколико се проширењем врећастог филтера постигну захтевани резултати протока ваздуха након филтера од 31.500 m3/h по једном вентилатору да ли је потребно предвидети замену постојећих филтерских врећа и санацију оштећеног кућишта постојеће филтерске јединице у оквиру понуде?

**ОДГОВОР 4:**

У оквиру понуде потребно је предвидети санацију постојећег кућишта као и његову изолацију. Замена постојећих филтер врећа није обавеза понуђача, с тим што понуђач мора да оствари задате параметре и уколико му је за то неопходно да замени старе филтер вреће онда то мора и урадити. Понуђач мора остварити задате параметре (проток 31500 м3/х) и дужан је да отклони све препреке које му стоје на том путу.

**ПИТАЊЕ 5:** Због анализе измерених параметара система и припреме одговарајуће понуде која ће решити ваш проблем молимо вас за продужење рока за достављање понуда за 10 радних дана

**ОДГОВОР 5:**

Наручилац ће продужити рок за доставу понуда и обавештење о продужењу рока објавити на Порталу јавних набавки и интернет страници наручиоца.

Наведена појашњења сматрају се саставним делом конкурсне документације за предметну јавну набавку.